আমরা চম্বল থেকে ফেরার পরই ১৯৮১-র এপ্রিলে ভিন্দ্ শহরে মধ্যপ্রদেশের তৎকালীন মুখ্যমন্ত্রী অর্জুন সিংয়ের কাছে সদলে আত্মসমর্পণ করেন মালখান সিং। সংবাদপত্রে ছবি দেখে বুঝতে পারি, পিনহাটে আমাদের লাড্ডু দেওয়া ঝাঁকড়া চুলের মস্ত গোঁফের লোকটি! তখন ফুলন দেবীর আত্মসমর্পণে রাজি নন। ১৯৮১-র ১৪ ফেব্রুয়ারি বেহমাই গ্রামে হানা দিয়ে সদলে ফুলন দেবী ঠাকুর সম্প্রদায়ের ২২ জনকে দাঁড় করিয়ে হত্যা করেন। গণধর্ষণের বদলা। এ কাজে ফুলন দেবীকে সাহায্য করেছিল বাবা মুস্তাকিনের দল। এ ঘটনায় উত্তরপ্রদেশের মুখ্যমন্ত্রী বিশ্বনাথ প্রতাপ সিং পদত্যাগ করেন। দু’বছর পর ১৯৮৩-তে ফুলন মধ্যপ্রদেশের ভিন্দে অর্জুন সিংয়ের কাছে আত্মসমর্পণ করে। পরে সমাজবাদী পার্টিতে যোগ দেন। সাংসদ হন। ২০০১-এ হত্যা করা হয় তাঁকে...